**Изх. № 18735/10.12.2018 г.**

**ПРОТОКОЛ**

**№ 1**

за разглеждане, оценка и класиране на офертите в открита процедура за възлагане на обществена поръчка с предмет: **“Абонаментна поддръжка и профилактика на кухненска и хладилна техника, както и друго електрическо оборудване в обектите на ИА „Военни клубове и военно-почивно дело“, по обособени позиции”,** открита с Решение № 17056/09.11.2018 г., на изпълнителния директор на ИА „Военни клубове и военно-почивно дело“.

 **І.** На 29.11.2018 г. от 15:00 часа, в гр. София, в сградата на Изпълнителна агенция „Военни клубове и военно-почивно дело” (ИА “ВКВПД”), находяща се на бул. „Цар Освободител” № 7, комисия назначена със Заповед № 1496/29.11.2018 г., на изпълнителния директор на ИА “ВКВПД”, в състав:

 **Председател**: Диана Ташева – главен експерт в отдел „Обществени поръчки”;

 **Членове**: 1. Ирина Колева – главен експерт в отдел „Координация, контрол, маркетинг и рекалама“, главна дирекция „Военно-почивно дело и военни клубове“;

 2. Йордан Данчев – главен експерт в отдел „Бюджет“, дирекция „Финанси“,

се събра със задача да разгледа и оцени офертите в открита процедура за възлагане на обществена поръчка с предмет: “Абонаментна поддръжка и профилактика на кухненска и хладилна техника, както и друго електрическо оборудване в обектите на ИА „Военни клубове и военно-почивно дело“, по обособени позиции”.

 След запознаване със заповедта за назначаване на комисията и съдържанието на протокола по чл. 48, ал. 6 от Правилника за прилагане на Закона за обществените поръчки (ППЗОП), членовете на комисията попълниха декларации по чл. 103, ал. 2 от Закона за обществените поръчки (ЗОП).

В присъствието на всички членове, председателят на комисията откри заседанието.

На публичното отваряне на офертите не присъстваха представители на участниците, лица по чл. 54, ал. 2 от ППЗОП.

Съгласно обявлението за обществената поръчка, крайният срок за получаване на оферти е 17:30 часа на 28.11.2018 година.

 До крайния срок в деловодството на ИА ВКВПД е подадена само една оферта:

|  |  |  |
| --- | --- | --- |
| **№** | **Вх. №/дата** | **Име на участника** |
| 1. | Вх. № 15488/26.11.2018 г. в 11:10 ч. | „ФИНА МЕХАНИКА Б“ ЕООД |

Офертата е представена в запечатана непрозрачна опаковка. Няма оферти, постъпили след крайния срок.

Комисията отвори офертата на „ФИНА МЕХАНИКА Б“ ЕООД и констатира, че е подадена в запечатана непрозрачна опаковка с ненарушена цялост, в съответствие с изискванията на възложителя. Председателят и всички членове на комисията подписаха техническото и запечатания плик на ценовото предложение на участника и председателя оповести следното:

Подадената оферта от „ФИНА МЕХАНИКА Б“ ЕООД е за участие в процедурата поIV-та обособена позиция – Териториален отдел – Бургас.

Няма подадени оферти по другите обособени позиции, а именно:

I-ва обособена позиция – Териториален отдел – София;

II-ра обособена позция – Териториален отдел – Пловдив;

III-та обособена позиция – Териториален отдел – Варна;

V-та обособена позция – отдел „Представителни обекти на МО“

 Техническото предложение за изпълнение на поръчката на „ФИНА МЕХАНИКА Б“ ЕООД, е подадено на хартиен и магнитен носител и е изготвено е съгласно изискванията на Възложителя.

 След отваряне на подадената оферта за участие приключи публичната част от заседанието на комисията. В съответствие с чл. 51, ал. 4, т. 1 от ППЗОП, председателят свика следващото заседание на комисията на 05.12.2018 г.

**ІІ.** На свое закрито заседание проведено на 10.12.2018 г. в 10:00 часа, определената със Заповед № 1496/29.11.2018 г. комисия продължи своята работа по разглеждане на представените оферти.

**ІІІ.** На основание чл. 54, ал. 7 от ППЗОП комисията пристъпи към разглеждане на документите, свързани с личното състояние и критериите за подбор на участниците в низходящ ред, спрямо получените оценки.

1. **По офертата на „ФИНА МЕХАНИКА Б“ ЕООД вх. № 15488/26.11.2018 г.:**

При извършената проверка комисията установи следните нередности:

1. Единният европейски документ за обществени поръчки (ЕЕДОП) не е предоставен в електорен вид, което е задължително условие, считано от 01.04.2018 г., съгласно чл. 67, ал. 4 от ЗОП и във връзка с § 29, т. 5, б. „а“ от ПЗР на ЗОП. Същото условие e изрично разписано и в документацията за участие в обществената поръчка.

Единният европейски документ за обществени поръчки (ЕЕДОП) е представен в сканиран вариант лист по лист на попълнен на ръка ЕЕДОП и съответно липсва електронен подпис на управителя на фирмата.

***В тази връзка, комисията реши да уведоми участника, че в срок до 5 работни дни от получаването на настоящия протокол, може да представи на комисията нов електронно подписан ЕЕДОП.***

***Допълнително представената документация може да обхваща и факти, които са настъпили след крайния срок за получаване на офертите за участие.***

**IV.** За отстраняване на установената липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, съгласно чл. 54, ал. 9 от ППЗОП, в срок до 5 (пет) работни дни от получаването на настоящия протокол, участниците, по отношение на които е констатирано несъответствие или липса на информация, могат да представят на комисията нов електронно подписан ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти или заявления за участие.

Допълнителна информация и документи могат да се представят на адрес: гр. София, бул. “Цар Освободител” № 7, на вниманието на комисия, назначена със Заповед № 1471/23.11.2018 г. на изпълнителния директор на ИА „Военни клубове и военно - почивно дело”.

Настоящият протокол се състави на основание чл. 54, ал. 7 от ППЗОП.

**КОМИСИЯ:**

 **ПРЕДСЕДАТЕЛ:**

 /П/ /Диана Ташева /

 **ЧЛЕНОВЕ:**

1. /П/ **/**Ирина Колева/

1. /П/ /Йордан Данчев/